[{"text_idx": "#000002", "text": "Beste hainbat kiroletan bezala, sokatiran ere COVID-19 gaitzak eragindako egoerara egokitu behar izan dituzte lehiaketak eta aurtengoa inoizko motzena izango da, pisu bakoitzeko kategoriari dagokion txapelketa egun bakarrean jokatuko delarik."}, {"text_idx": "#000003", "text": "Martxoan zehar jokatuko dute txapelketa guztia, lau asteburutan banatuta eta pisu bakoitzari egun bat eskainita. Jardunaldi guztiak Getxon, FADURAKO 1. Frontoian egingo dira, ateak itxita, ikuslerik gabe eta osasun neurri guztiak zorrotz beteta."}, {"text_idx": "#000004", "text": "Larunbat honetan, martxoak 6, arratsaldeko 17:00etan hasiera emango zaio txapelketari, emakumezkoak 540 kilotan eta gizonezkoak 680 kilotan lehiatuko direlarik:"}, {"text_idx": "#000005", "text": "Hurrengo egunean, martxoaren 7an, goizeko 11:30etan, txapelketaren bigarren jardunaldia lehiatuko da. Gizonezkoak 640 kilotan lau talde arituko dira: TXANTREA (Nafarroa), BETI-GAZTE (Nafarroa), MURUETA (Bizkaia) eta IBARRA (Gipuzkoa)."}, {"text_idx": "#000009", "text": "Martxoaren 28an, azkenik, gizonezkoak pisu arinenean ariko dira, 560 kilotan. Beti Gaztek, Txantreak eta Antsoainek bakarrik aurkeztuko dute zortzikotea."}, {"text_idx": "#000010", "text": "Lesakako Beti Gazte izango da kategoria eta pisu guztietan zortzikotea aurkeztuko duen talde bakarra. Joan den urtean, zazpi txapeletatik bost lortu zituzten Beti Gazteko lesakarrek Euskal Herriko txapelketan eta aurten ere faborito dira. Gainera. Nafarroako txapel guztiak irabazi berritan aurkeztuko dira Getxon."}, {"text_idx": "#000011", "text": "Parte hartuko duten taldeak honakoak izango dira:"}, {"text_idx": "#000015", "text": "Eta txapelketako egutegia berriz honakoa:"}, {"text_idx": "#000017", "text": "Euskal Herria munduko mailarik gorenean sokatiran"}, {"text_idx": "#000018", "text": "SOKATIRA Euskal Herriak ordiezkaritza ofiziala izan du Txinako Xuzhou herrian jokatu den Goma gaineko Munduko Sokatira Txapelketan: sei talde eta euskal selekzio bat aritu dira euskal banderapean. Emaitza, halakoa. Hamasei domina ekarri dituzte: urrezko bi,..."}]